Linnapea Edgar Savisaare sõnul saavad Jüri Kuuskemaa peamisteks töövaldkondadeks olema muinsuskaitse, vanalinn, arhitektuur ja kultuuriküsimused. "Mul on hea meel, et Tallinna  vapimärgi kavaler Jüri Kuuskemaa täiendab nüüdsest linnavalitsuse meeskonda oma suurte teadmiste ja kogemustega. Hindan kõrgelt Kuuskemaa ametialaseid oskusi ja kodulinna patriotismi. Usun, et Kuuskemaa tulek meie meeskonda tõstab linnajuhtimise kvaliteeti ja võimaldab teha paremaid otsuseid Tallinna rahva heaks," ütles Savisaar.